
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Iesakām pārskatīt anotācijas 1.3. apakšpunktu un precizēt:
1) pašreizējās situācijas aprakstu, konkretizējot arī pašreizējo situāciju attiecībā uz Lauksaimniecības, lauku un zivsaimniecības saimnieciskās darbības veicēju aizdevumu programmu, piemēram, norādot normatīvo aktu un tiesību normas, no kurām izriet anotācijā minētai, līdzīgi kā tas skaidrots attiecībā uz garantiju programmu;
2) risinājuma aprakstu, konkretizējot tā formulējumu, nolūkā nodrošināt pilnīgu definētās problēmas risinājuma izpratni. Piemēram, norādot:
- saskaņā ar kādām tiesību normām tiek veikta finansējuma pārdalīšana;
- precīzi uz kurieni tiek pārdalīts finansējums, minot ne tikai to, ka un kā risinājums paredz grozīt  Ministru kabineta 2021. gada 23. novembra noteikumu Nr. 769 "Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā" 3. punktu, bet arī to, ka un kā tas šķietami skar arī Ministru kabineta 2018. gada 24. jūlija noteikumus Nr. 446 "Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu".
Piedāvātā redakcija
-
	Agita Strode (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Iesakām papildināt anotācijas 1.3. apakšpunkta risinājuma apraksta daļu ar norādi uz to, ka plānotā finansējuma pārdale un no tās izrietošā finansējuma samazināšana negatīvi neietekmēs tos subjektus, kas pretendē vai varētu pretendēt uz finansējumu garantiju nodrošināšanas programmās, kā arī to vai netiek radīti kaut kādi potenciālie riski vai nelabvēlīgas sekas.
Piedāvātā redakcija
-
	Agita Strode (TM)

	3.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Lūdzam pārskatīt un nepieciešamības gadījumā precizēt anotācijas 2. punktu, ņemot vērā, ka plānotie grozījumi Ministru kabineta 2021. gada 23. novembra noteikumos Nr. 769 "Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā" paredz Eiropas Lauksaimniecības fonda lauku attīstībai finansējuma finanšu instrumentu īstenošanai samazināšanu, kas šķietami var ietekmēt potenciālos finansējuma saņēmējus. 
Piedāvātā redakcija
-
	Agita Strode (TM)

	4.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums
Lūdzam pārskatīt tiesību akta projekta ietekmi uz spēkā esošo tiesību normu sistēmu, jo no  anotācijas 1.3. apakšpunktā sniegtās informācijas šķietami izriet nepieciešamība veikt grozījumus arī normatīvajā aktā, kur noteikta Lauksaimniecības, lauku un zivsaimniecības saimnieciskās darbības veicēju aizdevumu programma (Ministru kabineta 2018. gada 24. jūlija noteikumos Nr. 446 "Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu") uz kuru plānots pārvirzīt papildu finanšu līdzekļus.
Norādām, ka anotācijas 4. sadaļu aizpilda, ja noteikumu projekts ietekmē spēkā esošo tiesību normu sistēmu un tajā norāda:
1) tiesību aktu projektus, kuru izstrādāšanai paredzēts pilnvarojums projektā, saistīto tiesību aktu nosaukumu, pamatojumu un aprakstu, kā arī atbildīgo institūciju;
2) citus spēkā esošos (vai jau apstiprinātos) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību. Ja spēkā esošā tiesību akta atzīšana par spēku zaudējušu ir paredzēta izstrādātajā tiesību akta projektā, to norāda nevis šajā apakšpunktā, bet anotācijas 1. sadaļā. Ja nepieciešamie tiesību aktu projekti jau ir izsludināti Valsts sekretāru sanāksmē, norāda attiecīgās Valsts sekretāru sanāksmes datumu, protokola numuru un paragrāfu vai, ja nepieciešamie tiesību aktu projekti jau ir pieteikti TAP portālā, norāda projekta TA (ID) numuru.
Piedāvātā redakcija
-
	Agita Strode (TM)



